text: Politi om halvmaraton i dag: Forvent øget trafik og forsinkelser
  05 maj 2018 kl. 07.54
  Lillebælt Halvmaraton får konsekvenser for bilisterne i løbet af lørdagen.
  Når startskuddet til Lillebælt Halvmaraton går klokken 14 i dag, skal bilisterne i området omkring ruten både på Fredericia- og Middelfart-siden af den gamle lillebæltsbro væbne sig med tålmodighed.
  - Du må forvente øget trafik på begge sider af broen og forsinkelser, når løberne skal forbi, skriver Sydøstjyllands Politi på Twitter.
  Vi ønsker godt løb til alle i Lillebælt halvmaraton. Husk at Den gamle Lillebæltsbro er lukket i dag fra kl. 13.40 – 17.00. Du må forvente øget trafik på begge sider af broen, og forsinkelser, når løberne skal forbi. læs mere om ruten her https://t.co/8a9bFfA4rp #politidk
  Broen er spærret for trafik i begge retninger fra klokken 13.40 til 17.00, oplyser politiet.
  Du kan se hele halvmaratonruten og de trafikale ændringer for dit område her.
  